

ประกาศองค์การบริหารส่วนตำบลคลองชีล้อม

เรื่อง ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่

 ประจำปี พ.ศ. 2557 ถึงปี 2560 ต่อเจ้าพนักงานประเมิน

....................................

 โดยที่พระราชบัญญัติภาษีบำรุงท้องที่ พ.ศ. 2508 มาตรา 24 และ 29 กำหนดให้เจ้าของที่ดิน ผู้มีหน้าที่ต้องเสียภาษีบำรุงท้องที่ ยื่นแบบแสดงรายการที่ดินเป็นรายแปลงต่อเจ้าพนักงานประเมิน

 ฉะนั้น จึงประกาศให้เจ้าของที่ดิน ซึ่งที่ดินตั้งอยู่ที่ ถนน........-...........ตรอก........-...........ซอย........-.......

หมู่ที่.........ตำบลคลองชีล้อม อำเภอกันตัง จังหวัดตรัง ยื่นแบบ ภ.บ.ท.5 แบบรายการที่ดินเพื่อเสียภาษีบำรุงท้องที่ ประจำปี พ.ศ. 2557 ถึงปี พ.ศ. 2560 ต่อเจ้าพนักงานประเมิน ณ ที่ทำการองค์การบริหารส่วนตำบลคลองชีล้อม

อำเภอกันตัง จังหวัดตรัง นับตั้งแต่วันที่ 2 มกราคม พ.ศ. 2557 ถึงวันที่ 31 มกราคม พ.ศ. 2557 แบบพิมพ์ภ.บ.ท. 5 จะขอรับได้ ณ ที่ทำการองค์การบริหารส่วนตำบลคลองชีล้อม อำเภอกันตัง จังหวัดตรัง

 ถ้าไม่ยื่นแบบแสดงรายการที่ดินภายในกำหนด หรือยื่นแบบแสดงรายการที่ดินโดยไม่ถูกต้อง ทำให้จำนวนเงินที่จะต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา 45 (1) และ (2) แห่งพระราชบัญญัติภาษีบำรุงท้องที่ พ.ศ. 2508

 อนึ่ง ในปี พ.ศ. 2557 นั้น เป็นปีแรกที่ต้องมีการสำรวจเนื้อที่ดินและประเมินภาษีบำรุงท้องที่ใหม่ เพื่อใช้ในการจัดเก็บภาษีบำรุงท้องที่ สำหรับปี พ.ศ. 2557 ถึงปี พ.ศ. 2560 เพื่อความสะดวกรวดเร็วในการสำรวจข้อมูลเกี่ยวกับที่ดิน (ภ.บ.ท.5) และเพื่อความสะดวกรวดเร็วในการชำระภาษีของท่าน โดยให้เจ้าของที่ดินหรือผู้ทำการแทนถ่ายสำเนาเอกสารหลักฐานแยกเป็นรายแปลง ดังต่อไปนี้

1. สำเนาบัตรประจำตัวประชาชน(เจ้าของที่ดิน)
2. สำเนาทะเบียนบ้าน(เจ้าของที่ดิน)
3. สำเนาเอกสารสิทธิ์ในที่ดิน เช่น โฉนดที่ดิน , น.ส.3 , น.ส.3 กเป็นต้น

จึงประกาศมาเพื่อทราบโดยทั่วกัน

 ประกาศ ณ วันที่ 6 เดือน ธันวาคม พ.ศ. 2556



 (นายอดิศักดิ์ สองเมือง)

 นายกองค์การบริหารส่วนตำบลคลองชีล้อม